Újra megjelent a madárinfluenza Csongrád-Csanád vármegyében

Madárinfluenza vírus jelenlétét mutatta ki Csongrád-Csanád vármegyében a Nemzeti Élelmiszerlánc-biztonsági Hivatal (Nébih) laboratóriuma. Az érintett állomány felszámolása megkezdődött és a járványügyi nyomozás is folyamatban van. A Nébih felhívja a figyelmet, hogy hazánkban továbbra is jelen van a madárinfluenza vírusa, így nem lazulhat a járványügyi fegyelem.

A Csongrád-Csanád vármegyei Csengele településen található, 1400 darabos tömőlúd telepen igazolta a Nébih laboratóriuma a vírus H5N1 altípusát elhullott állatokból.

Az érintett állomány felszámolása a mai napon megkezdődött. A gazdaság körül a szakemberek 3 km sugarú védőkörzetet jelöltek ki, valamint megállapították a kibővített felügyeleti (megfigyelési) körzetet is.

A Nébih felhívja az állattartók figyelmét, hogy a madárinfluenza továbbra is jelen van az országban, így azokon a területeken is újra megjelenhet, ahol korábban már sikerült felszámolni a betegséget. A járványügyi fegyelem sehol sem lazulhat, hiszen a madárinfluenza baromfitelepre történő bejutásának kockázatát csak a biológiai biztonsági intézkedések szigorú és következetes betartásával lehet minimálisra csökkenteni.

A madárinfluenzával kapcsolatban minden további információ elérhető a Nébih portál tematikus aloldalán: https://portal.nebih.gov.hu/madarinfluenza

Sajtókapcsolat:

* +36 70 436 0384
* nebih@nebih.gov.hu

Eredeti tartalom: Nemzeti Élelmiszerlánc-biztonsági Hivatal

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/20207/ujra-megjelent-a-madarinfluenza-csongrad-csanad-varmegyeben/